شەفەق نیوز/ پارێزگار هەولێر ئۆمێد خۆشناو راگەیان، پارێزگاگە لە ئمڕوو چوارشەممە دەسکەێدە قەرەبووکردن زەرەرمەنێل لافاوەگە، ک چەن ناوچەێلێگ لە پارێزگاگە گردەو وەر.
خۆشناو لە کۆنفرانسێگ ڕووژنامەوانی ئمڕوو سسێشەممە و پەیامنێر ئاژانس شەفەق نیوز ئامادەی بۊی وت: "دۆمای ئەوەگ زەرەرەێلە وە  لایەن وەڕێوبەرایەتی رۊیوەرۊی بۊینەوەی  قەیرانەێل لە پارێزگای هەوڵێر مەزەنە کریا، خەمڵێنەێد 561 ماڵ وە لافاوەگە زەرەرمەن بۊینە، بڕیاردایمنە سوو چوارشەممە دەس بکەیمن وە بەشەو کردن قەرەبوو".
دیاری کرد ک " سەرۆک هەرێم کوردستان مەسرور بارزانی رەزامەن بۊیە لەبان خەرجکردن قەرەبوو وە بڕ 3 ملیار دینار و ئی کارە وە میکانیزمێگ دادپەروەرانە ئەرا مەردمێل زەرەرمەنەێل  ئەنجام درێد".
خۆشناو وت، " دۊیەشەو مەزەنەی زەرەرێلە ئەرا سەرۆک هەرێم کوردستان کل کریا، ئمڕوو ڕەزامەن بوۊیە لە قەرەبووی کردن زەرەرمەنێلە وە جوور دادپەروەرانەێگ چۊینکە وەلیان ماڵەگەی گشتی زەرەرمەن بۊیە و هەیە نیمەی ماڵەگی زەرەردمەن بۊیە".
دۊیەکە سێشەممە، حکومەت فیدراڵ لە بەغدا 3 ملیۆن دینار نارد ئەرا قەرەبوو کردن زەرەرمەنێل لافاوەگەی چەن ڕووژێگ گوزەشتەی هەولێر خەرج کرد.
